หุ้นเช้า24พ.ค.ปิดบวก2.10จุด
ดัชนีหุ้น 24 พ.ค.ยังผันผวนปิดตลาดเช้าที่ 1,056.07 จุด เพิ่มขึ้น 2.10 จุด มูลค่าซื้อขาย 12,556 ล้านบาท
24 พ.ค. 2554

ดัชนีหุ้น 24 พ.ค.ยังผันผวนปิดตลาดเช้าที่ 1,056.07 จุด เพิ่มขึ้น 2.10 จุด มูลค่าซื้อขาย 12,556 ล้านบาท
ตลาดหุ้นวันที่ 24 พ.ค. ดัชนีผันผวนในกรอบ 1,052-1,061 จุด และมาปิดตลาดการซื้อขายภาคเช้าที่ระดับ 1,056.07 จุด เพิ่มขึ้น 2.10 จุด หรือ 0.20% มูลค่าการซื้อขาย 12,556 ล้านบาท 
บล.เคทีซีมิโก้ ระบุว่า ดัชนีหุ้นแกว่งตัวผันผวน หลังจากวานนี้ปรับตัวลดลงแรง จากความกังวลปัญหาหนี้ในยุโรป แต่ด้วยยังไร้ปัจจัยใหม่ในเชิงบวก ขณะที่ปัจจัยเชิงลบภายนอกยังคงอยู่ รวมทั้งการปรับตัวลดลงของตลาดเอเชียในเช้านี้ตลาดเอเชียอยู่ในแดนลบ
รวมถึงราคาน้ำมัน ปรับตัวลดลง จากความกังวลต่อแนวโน้มเศรษฐกิจโลก อาจเป็นปัจจัยกดดันต่อการฟื้นตัวของดัชนีหุ้นไทยเป็นไปอย่างจำกัด 
สำหรับ กลยุทธ์การลงทุน เลือกหุ้นในกลุ่มส่งออกที่ได้ประโยชน์จากเงินบาทอ่อนค่า กลุ่มที่คาดว่าจะได้ประโยชน์จากการจับจ่ายใช้สอยช่วงก่อนเลือกตั้ง แนวโน้มผลประกอบการไตรมาส 2 นี้ ที่คาดว่าจะออกมาอย่างแข็งแกร่ง และหุ้น ปันผลดี